El 28 de gener de 2017, es va publicar al Butlletí Oficial de l'Estat núm. 24 el Reial decret llei 2/2017, de 27 de gener, pel qual s'adopten mesures urgents per pal·liar els danys causats pels últims temporals.
L'apartat segon de l'article 1 d'aquest Reial decret llei estableix que, com a conseqüència dels episodis de nevades, pluges, vents i fenòmens costaners esdevinguts entre el 15 i el 23 de gener de 2017, a les comunitats autònomes Valenciana, de les Illes Balears, de Catalunya i de la Regió de Múrcia, així com a la província d'Albacete, se'ls aplicaran les mesures contingudes en aquest Reial decret llei i en els acords del Consell de Ministres de 9 i 23 de desembre de 2016.
L'article 6 del citat text legal preveu que, en relació amb els projectes que executin els ajuntaments, les diputacions provincials, consells insulars, comarques i mancomunitats, als termes municipals i nuclis de població als quals es refereix l'article 1 en relació amb les obres de reparació o restitució d'infraestructures, equipaments o instal·lacions i serveis de titularitat municipal inclosos a l'article 25.2 de la Llei 7/1985, de 2 d'abril, reguladora de les Bases del règim local, i de la xarxa viària dels consells insulars i diputacions provincials, se'ls aplicarà la tramitació d'urgència, i l'Estat podrà concedir-los una subvenció de fins al 50 per cent del seu cost, exclosos els treballs portats a terme amb mitjans propis de l'entitat local, ja siguin materials, maquinària o personal.
L'Ordre HAP/196/2015, de 21 de gener, aprova les bases reguladores de les subvencions que tinguin per finalitat l'execució d'obres de reparació o restitució d'infraestructures, equipaments i instal·lacions i serveis de titularitat municipal i de les mancomunitats, conseqüència de catàstrofes naturals, així com xarxes viàries de les diputacions provincials, capítols, consells insulars i comunitats autònomes uniprovincials.
Amb data 20 de desembre de 2018, es va subscriure el Conveni marc entre l'Administració General de l'Estat (Ministeri de Política Territorial i Funció Pública) i l'Administració de la Generalitat de Catalunya, dirigit a articular la cooperació d'ambdues administracions en la gestió dels ajuts regulats en l'Ordre HAP/196/2015, de 21 de gener.
En la clàusula quarta de l'esmentat Conveni, sota la rúbrica "convenis específics", es preveu que, quan es presentin les circumstàncies determinades en la seva clàusula primera, es formalitzarà un conveni específic per dur a terme la cooperació d'ambdues administracions, per a l'exercici per part de la Generalitat de Catalunya de la gestió dels ajuts previstos en l'Ordre HAP/196/2015, de 21 de gener, per la qual s'aproven les bases reguladores de les subvencions que tinguin com a finalitat l'execució d'obres de reparació o restitució d'infraestructures, equipaments i instal·lacions i serveis de titularitat municipal i de les mancomunitats, conseqüència de catàstrofes naturals, així com xarxes viàries de les diputacions provincials, capítols, consells insulars i comunitats autònomes uniprovincials, de conformitat amb la Sentència del Tribunal Constitucional 87/2016, de 28 d'abril.
Per tot això, amb data 20 de desembre de 2018, es va subscriure el conveni específic entre l'Administració General de l'Estat (Ministeri de Política Territorial i Funció Pública) i l'Administració de la Generalitat de Catalunya, per a la gestió dels ajuts previstos a l'article 6 del Reial decret llei 2/2017, de 27 de gener, pel qual s'adopten mesures urgents per pal·liar els danys causats pels últims temporals i regulades en l'Ordre HAP/196/2015, de 21 de gener.
Un cop tramitat el procediment legalment establert, i d'acord amb la proposta favorable de la Comissió de Cooperació Local de Catalunya,
Aprovar les bases reguladores de les subvencions per danys en infraestructures municipals i xarxa viària de les entitats locals previstes al Reial decret llei 2/2017, de 27 de gener.
Aquesta Ordre entrarà en vigor l'endemà de la publicació en el Diari Oficial de la Generalitat de Catalunya.
Bases reguladores de les subvencions per danys en infraestructures municipals i xarxa viària de les entitats locals previstes al Reial decret llei 2/2017, de 27 de gener
—1 Objecte, àmbit d'aplicació i pressupost
1.1 Aquestes bases tenen per objecte regular la línia de subvencions previstes a l'article 6 del Reial decret llei 2/2017, de 27 de gener, pel qual s'adopten mesures urgents per reparar els danys causats pels episodis de nevades, pluges, vents i fenòmens costaners esdevinguts entre el 15 i el 23 de gener de 2017, i s'aplicaran als termes municipals afectats per aquestes catàstrofes naturals.
1.2 L'import màxim de les subvencions s'establirà a la corresponent convocatòria amb càrrec als Pressupostos de l'Administració de la Generalitat, prèvia transferència per part de l'Administració de l'Estat.
—2 Despeses i finalitat subvencionables
2.1 Les subvencions previstes en aquestes bases es destinaran als projectes que executin els ajuntaments, les diputacions provincials, les comarques i les mancomunitats relatius a l'execució d'obres de reparació o restauració d'infraestructures, equipaments i instal·lacions i serveis de titularitat municipal inclosos a l'article 25.2 de la Llei 7/1985, de 2 d'abril, reguladora de les bases del règim local, conseqüència de catàstrofes naturals, així com a les xarxes viàries de les diputacions provincials.
2.2 Seran subvencionables les despeses d'inversió relatives a l'execució d'un contracte d'obres, tal com consta a l'article 13 de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, sempre que respongui a l'objecte d'aquesta convocatòria i s'hagi realitzat amb posterioritat a la data determinant del fet catastròfic definit per llei.
Igualment seran subvencionables les despeses de direcció d'obra i les despeses de coordinació en matèria de seguretat i salut durant l'execució de l'obra, si han estat contractats específicament per a l'obra objecte de subvenció.
2.3 No seran subvencionables les despeses corresponents a la redacció dels projectes d'obres, ni, de conformitat amb allò que estableix l'article 6.1, in fine, del Reial decret llei 2/2017, de 27 de gener, els treballs realitzats amb mitjans propis de l'entitat local, ja siguin materials, maquinària o personal.
Tindran la consideració d'entitats beneficiàries els ajuntaments, les diputacions provincials, les comarques i les mancomunitats afectats pels episodis de nevades, pluges, vents i fenòmens costaners esdevinguts entre el 15 i el 23 de gener de 2017.
—4 Requisits dels ens locals beneficiaris
4.1Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els que es determinen tot seguit:
a) Estar al corrent de les obligacions tributàries amb l'Agència Estatal d'Administració Tributària i amb l'Agència Tributària de Catalunya, i de les obligacions amb la Tresoreria General de la Seguretat Social.
b) Complir la normativa vigent reguladora de persones amb discapacitat i la seva inclusió social.
c) Complir la normativa en matèria de política lingüística, d'acord amb la Llei 1/1998, de 7 de gener, de política lingüística.
d) Rendir comptes de cada exercici directament a la Sindicatura de Comptes abans del 15 d'octubre de l'any següent al del tancament de l'exercici, i que tramet les auditories i qualsevol altre informe de fiscalització amb les recomanacions i reserves corresponents, d'acord amb el que disposa l'article 41.4 de la Llei 18/2010, del 7 de juny, de la Sindicatura de Comptes.
—5 Quantia de la subvenció i compatibilitat
5.1 La quantitat màxima d'aquestes subvencions és del 50% del cost de cada una de les obres subvencionades per a cadascuna de les sol·licituds que compleixin els requisits de les bases reguladores.
5.2 En el supòsit que les sol·licituds objecte de subvenció excedeixin de les disponibilitats pressupostàries respecte del límit màxim indicat al punt anterior, s'assignarà la subvenció corresponent percentualment fins arribar a esgotar el crèdit habilitat.
La resta de l'import de les obres haurà de finançar-se mitjançant aportacions dels ens que reben aquesta subvenció, o altres subvencions que rebin del sector públic o privat.
5.3 Les subvencions que es concedeixen d'acord amb aquestes bases són compatibles amb altres ingressos públics destinats a contribuir a la realització dels mateixos projectes, si bé la suma de tots els ingressos públics o privats, nacionals o internacionals, no podrà superar el cost de l'obra.
—6 Presentació de sol·licituds i documentació complementària
6.1 Les sol·licituds, una per obra, es presentaran via telemàtica amb el formulari normalitzat, en el termini previst a la convocatòria.
Les dades requerides en emplenar la sol·licitud faran referència a la següent informació:
a) Denominació de l'obra, que haurà de tenir alguna de les finalitats previstes en l'article 2 de les presents bases.
c) Localització geogràfica i adreça.
d) Circumstància adversa que va originar el dany i data concreta.
e) Correu electrònic i dades de comunicació amb l'entitat sol·licitant i del seu responsable.
6.2 La sol·licitud inclourà les declaracions responsables relatives al compliment dels requisits i obligacions recollits a les bases 4.1 i 16.g), 16.h) i 16.i) d'aquesta Ordre.
6.3 D'acord amb l'apartat 4 de l'article 6 de l'Ordre HAP/196/2015, de 21 de gener, les sol·licituds s'acompanyaran dels següents documents:
a) Pressupost de l'obra projectada, impostos inclosos, que haurà de contenir-se en l'oportuna memòria valorada amb informació suficient que permeti definir i valorar les obres que es proposen o documentació econòmica acreditativa de l'obra executada.
b) Certificat de l'acord de l'òrgan que resulti competent per a l'aprovació del projecte i de la sol·licitud de subvenció.
c) Certificat acreditatiu de la relació de causalitat entre la circumstància catastròfica i la reparació o restitució proposada o executada, expedit pel secretari/ària de l'entitat local o funcionari/ària que tingui la fe pública.
d) Informe emès pels serveis tècnics de l'entitat local sol·licitant, descriptiu dels danys concrets que s'han ocasionat en les infraestructures, equipaments, instal·lacions o serveis sobre els quals es va executar o s'executarà l'obra objecte de subvenció, fent referència expressa a si les obres proposades o executades s'acomoden a les preexistents o impliquen alteracions d'aquestes, cas en el qual només seran objecte de subvenció aquelles modificacions que s'estimin necessàries per a la seva millora tècnica, o suposin una reducció de costos, circumstàncies aquestes que hauran de quedar acreditades en l'informe tècnic.
e) Certificat acreditatiu de la titularitat del bé sobre el qual s'executarà l'obra, així com acreditatiu de la competència de l'entitat local sol·licitant per a la prestació del servei que sobre aquesta infraestructura, equipament o instal·lació es realitza, expedit pel secretari/ària de l'entitat local o funcionari/ària que tingui la fe pública.
f) En atenció a la fórmula de gestió del servei, certificat acreditatiu que la competència per a l'execució de l'obra és de l'entitat local, expedit pel secretari/ària de l'entitat local o funcionari/ària que tingui la fe pública.
g) En el cas de les obres pendents d'executar, compromís d'habilitar crèdit suficient per cofinançar el projecte, en el cas que aquest sigui subvencionat.
h) Fotografia de l'estat de la infraestructura, equipament i instal·lació de què es tracti, sempre que sigui possible, en el moment del fet causant.
6.4 La manca de presentació de qualsevol document de la sol·licitud o la manca d'esmena dels requisits esmenables, dins el termini de 10 dies hàbils, i amb el requeriment previ, comporta el desistiment de la sol·licitud.
7.1 El procediment de valoració i concessió d'aquestes subvencions es tramita d'acord amb el règim de concurrència no competitiva.
7.2 L'ordenació i instrucció d'aquest procediment la durà a terme la Direcció General d'Administració Local (en endavant, DGAL) del Departament de la Presidència.
7.3 L'òrgan competent per resoldre la convocatòria és la persona titular de la Secretaria d'Administracions Locals i de Relacions amb l'Aran, prèvia proposta de resolució de la persona titular de la DGAL.
7.4 Un cop verificat el compliment dels requisits establerts en aquestes bases, en el termini màxim de dos mesos des de la finalització del termini de presentació de sol·licituds, es constituirà la Comissió de Valoració d'aquestes subvencions, formada per la persona titular de la Sub-direcció General de Cooperació Local de la DGAL i les persones titulars dels Serveis Territorials de la Presidència, exercint la secretaria d'aquesta Comissió una persona funcionària adscrita a l'Assessoria Jurídica del Departament de la Presidència.
7.5 Aquesta Comissió de Valoració remetrà a la persona titular de la DGAL la relació quantificada dels projectes valorats que siguin susceptibles de rebre subvenció.
7.6 Tot seguit, l'òrgan instructor elaborarà la proposta de resolució de concessió d'aquestes subvencions, que s'ha de fonamentar en la relació quantificada per la Comissió de Valoració.
8.2 Prèviament a la concessió de les subvencions, l'òrgan instructor resoldrà sobre la inadmissió o el desistiment de les sol·licituds, i en notificarà la resolució d'inadmissió o desistiment als ens locals interessats mitjançant la seva publicació al Tauler electrònic de l'Administració de la Generalitat de Catalunya ( e-Tauler ), sens perjudici que es pugui utilitzar addicionalment altres mitjans electrònics.
—9 Proposta de resolució provisional, acceptació de la subvenció i presentació de documentació addicional
9.1 La proposta de resolució provisional de concessió de les subvencions es notificarà als ens locals interessats mitjançant la seva publicació al Tauler electrònic de l'Administració de la Generalitat de Catalunya ( e-Tauler ), sens perjudici que es puguin utilitzar addicionalment altres mitjans electrònics.
9.2 La proposta de resolució provisional contindrà la llista de sol·licitants proposats com a beneficiaris de les subvencions i la llista de sol·licitants proposats com a inadmesos.
En la proposta de resolució provisional, l'òrgan instructor requerirà als ens sol·licitants la documentació tècnica imprescindible per a la licitació i execució de l'actuació subvencionable, que haurà de ser aportada en un termini de 10 dies hàbils a comptar des de l'endemà de la publicació.
9.3 Dins del mateix termini, els ens locals sol·licitants poden presentar al·legacions, que es tindran en compte en el moment de resoldre definitivament la convocatòria.
En el supòsit que l'ens local proposat com a beneficiari no presenti cap al·legació dins el termini de 10 dies hàbils, la proposta de subvenció s'entendrà acceptada tàcitament.
9.4 Dins del mateix termini, els ens locals proposats com a beneficiaris també poden desistir de la seva sol·licitud de subvenció de manera expressa.
9.5 En el cas de minoració de l'import de la subvenció sol·licitat com a conseqüència d'una proposta de concessió d'un import inferior, l'ens local podrà reformular el pressupost a l'import previst en la proposta provisional de concessió, així com adaptar la memòria a la subvenció proposada en el termini de 10 hàbils a comptar des de l'endemà de la publicació de la resolució.
En tot cas, s'ha de garantir l'equilibri entre els ingressos i les despeses de l'actuació.
En qualsevol cas, l'actuació ha de respectar l'objecte, les condicions i la finalitat de la subvenció, així com els criteris de valoració establerts en relació amb l'operació.
En cap cas pot comportar una modificació substancial de l'operació.
—10 Resolució de concessió de les subvencions
10.1 La resolució de concessió correspon a la persona titular és la persona titular de la Secretaria d'Administracions Locals i de Relacions amb l'Aran, a proposta de l'òrgan instructor.
10.2 La resolució i la notificació de les subvencions s'efectuaran en el termini màxim de quatre mesos a comptar de la data de finalització del termini de presentació de sol·licituds.
D'acord amb el que estableix l'article 54.2 apartat e) de la Llei 26/2010, del 3 d'agost, de règim jurídic i de procediment de les administracions públiques de Catalunya, un cop transcorregut aquest termini de quatre mesos sense que s'hagi dictat i notificat resolució expressa, les sol·licituds s'entendran desestimades.
10.3 La DGAL notificarà la resolució de la convocatòria a les entitats locals interessades mitjançant la seva publicació al Tauler electrònic de l'Administració de la Generalitat de Catalunya ( e-Tauler ), sens perjudici que es puguin utilitzar addicionalment altres mitjans electrònics.
11.1 El pagament de la subvenció a cada entitat local designada a la resolució de concessió es farà, amb l'acreditació prèvia del fet que es troba al corrent de les seves obligacions tributàries i amb la Seguretat Social, així com del compliment de les obligacions per reintegrament de subvencions d'acord amb la forma prevista als articles 24 i 25 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
11.2 Un cop concedida la subvenció, es tramitarà l'ordenament del pagament de la totalitat de l'import en concepte de bestreta, sense l'exigència de prestació de garantia.
12.1 Les obres no executades en el moment de presentació de la sol·licitud hauran de quedar finalitzades en el termini màxim de 18 mesos a comptar des del pagament de la subvenció, i, per als contractes menors, les obres hauran de quedar finalitzades en el termini màxim d'1 any, de conformitat amb l'article 29.8 de la Llei 9/2017, de 8 de novembre.
12.2 El termini de justificació serà de tres mesos a comptar des del dia de la finalització del termini d'execució o, si s'escau, del termini prorrogat.
En el cas d'obres que estiguin totalment executades en el moment de presentació de la sol·licitud, el termini de justificació serà de dos mesos a comptar des de la data de pagament de la subvenció atorgada.
12.3 La justificació de l'actuació subvencionada és un compte justificatiu que inclou la documentació següent:
a) Una memòria explicativa del compliment de la finalitat de l'actuació subvencionada, amb indicació de les activitats realitzades i dels resultats obtinguts.
b) Una memòria econòmica, segons model normalitzat, sobre el cost de les activitats realitzades, on hi consti:
- Una relació classificada de les despeses de l'activitat, amb identificador del creditor, número de factura o document de valor probatori equivalent en el tràfic jurídic mercantil, l'import, la data d'emissió i, si escau, la data de pagament.
- Una liquidació on s'indiqui i, en el seu cas, es motivin les desviacions respecte del pressupost fonament de la concessió.
-La relació de despeses ha d'anar acompanyada de les factures o els documents de valor probatori equivalent en el tràfic jurídic mercantil o amb eficàcia administrativa, i si s'escau, la documentació acreditativa del pagament consistent en extracte bancari o, en el cas de pagament en efectiu, documentació acreditativa de la percepció de l'import per part del creditor.
-Una relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
12.4 La Direcció General d'Administració Local comprovarà que les despeses que s'imputen a l'ajut estan correctament justificades i la realització de l'objecte de l'ajut.
Els terminis d'execució i justificació establerts a la base 12 d'aquestes bases es poden prorrogar d'ofici o amb petició motivada de l'ens local interessat fins a un màxim de la meitat del període inicial.
Els Serveis Territorials de Cooperació Local poden dur a terme actuacions de comprovació sobre la correcta execució de l'actuació, sense perjudici de la facultat de control de la Intervenció General.
—15 Revocació, reintegrament i infraccions administratives
15.1 En el cas que es produeixi un incompliment de les bases i/o de la convocatòria, la persona titular de la Secretaria d'Administracions Locals i de Relacions amb l'Aran, a proposta de la DGAL, iniciarà l'expedient corresponent de revocació total o parcial de la subvenció i, si escau, demanarà el reintegrament de les quantitats percebudes, amb els interessos de demora corresponents, d'acord amb les previsions establertes als articles 99 i 100 del Decret Legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.2 Sens perjudici del que estableix l'apartat anterior, els incompliments esmentats poden ser constitutius d'una infracció administrativa en matèria de subvencions i poden donar lloc a la incoació del procediment sancionador corresponent d'acord amb les previsions de l'article 102 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
15.3 El reintegrament de la subvenció atorgada, juntament amb l'interès de demora des del moment del seu pagament, serà procedent en els supòsits i les condicions previstes a l'article 37.1 de la Llei 38/2003, general de subvencions.
I, en tot cas, sempre que l'import d'obra justificada, un cop aplicat el percentatge màxim de cofinançament previst per l'apartat primer del punt cinquè d'aquestes bases, sigui inferior a la subvenció pagada.
15.4 En els casos d'incompliment del termini d'execució, el reintegrament es limitarà al percentatge d'inversió no executada en termini, sempre que l'entitat local acrediti en l'execució de la inversió subvencionada una actitud diligent i inequívocament tendent a la consecució dels compromisos assumits com a conseqüència de l'obtenció de l'ajut econòmic.
En tot cas, es considera que ha actuat de manera diligent si, iniciat el procediment de reintegrament, acredita la finalització de l'obra.
—16 Obligacions dels ens locals beneficiaris
Els ens locals beneficiaris, en tot el que no estigui regulat de manera específica per aquestes bases, han de complir les obligacions que estableix l'article 96 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i en concret:
a) S'han de regir per la normativa aplicable en matèria de contractació pública i de règim local de Catalunya per a la contractació i l'execució de les actuacions subvencionades.
b) Han de comunicar al Departament de la Presidència l'obtenció de subvencions per a la mateixa actuació procedents de qualsevol de les administracions o entitats públiques o privades, nacionals o internacionals.
c) S'han de sotmetre a les actuacions de comprovació i aportar tota la documentació que els sigui requerida pel Departament de la Presidència, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
Per aquest motiu, les entitats interessats han de conservar els documents justificatius de l'aplicació dels fons percebuts, inclosos els documents electrònics, mentre puguin ser objecte de les actuacions de comprovació i control, en els termes previstos per la legislació vigent.
d) Han de complir amb l'obligació legal de trametre al Departament de la Presidència la documentació economicofinancera establerta en l'Ordre GAP/539/2010, de 16 de novembre, per la qual es regula la presentació telemàtica dels qüestionaris dels pressupostos, i de les liquidacions dels pressupostos dels ens locals de Catalunya, dels ens dependents i d'altres entitats públiques, i es crea l'Inventari públic de control del compliment de les obligacions de tramesa de la documentació economicofinancera a la Generalitat de Catalunya i a la Sindicatura de Comptes, així com l'obligació de trametre a la Sindicatura de Comptes els comptes anuals, tal com estableix la normativa específica d'aquesta institució.
e) No poden fer donacions, aportacions o prestacions de serveis a títol gratuït a favor de partits polítics, fundacions o associacions que hi estiguin vinculades orgànicament, des de la presentació de la sol·licitud fins a l'acabament de l'activitat subvencionada, d'acord amb l'article 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
f) Si han de contractar operacions de crèdit per al finançament d'actuacions subvencionades necessiten l'autorització del departament competent en matèria de tutela financera dels ens locals, quan concorrin els supòsits establerts per la legislació d'hisendes locals.
En qualsevol cas, s'ha d'aplicar el que estableix l'Ordre ECF/138/2007, de 27 d'abril, sobre procediments en matèria de tutela financera dels ens locals o la normativa que la substitueixi.
g) S'han d'adherir al codi ètic regulat en l'annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre (DOGC núm. 7152, de 30.6.2016).
h) Han de respectar el que estableix la Llei 17/2015, de 21 de juliol, d'igualtat efectiva de dones i homes.
i) Han de donar compliment al que disposa l'article 15.2 de la Llei 19/2014, del 29 de desembre, de transparència, accés a la informació pública i bon govern.
—17 Publicitat de les subvencions concedides
D'acord amb el que disposa l'article 15.1 de la Llei 19/2014, del 29 de desembre, de transparència, accés a la informació pública i bon govern, l'Administració pública ha de fer pública la informació relativa a les subvencions i els ajuts públics.
En tot allò que no prevegin aquestes bases, els ens locals beneficiaris de les subvencions queden subjectes a les disposicions sobre subvencions del capítol IX, articles 87 i següents del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; a la Llei 38/2003, de 17 de novembre, general de subvencions; a la Llei 26/2010, del 3 d'agost, de règim jurídic i de procediment de les administracions públiques de Catalunya; a la Llei 39/2015, d'1 d'octubre, del procediment administratiu comú de les administracions públiques, i a l'Ordre ECO/172/2015, de 3 de juny, sobre les formes de justificació de subvencions, i a la resta de normativa aplicable en matèria de subvencions.